बंगाल की खाड़ी
विश्व के सबसे बड़े बंदरगाहों में से कुछेक— चटगांव बांग्लादेश में, तथा चेन्नई बंदरगाह भारत में— इसी खाड़ी में स्थित हैं। इनके अलावा अन्य बड़े बंदरगाह नगरों में मोंगला, कलकत्ता (पश्चिम बंगाल एवं भारत की पूर्व राजधानी) तथा यंगून, बर्मा का सबसे बड़ा शहर एवं पूर्व राजधानी, आते हैं। अन्य भारतीय बंदरगाहों में काकीनाडा, पॉण्डीचेरी, पारादीप एवं विशाखापट्टनम भी हैं।
बंदर अब्बास
बंदर अब्बास (फ़ारसी : بندرعباس), या बंदर-ए-अब्बास ईरान के होर्मोज़्गान प्रांत की राजधानी है और फ़ारस की खाड़ी के द्वार पर होरमुज़ जलसन्धि पर स्थित आर्थिक, सैनिक और व्यापारिक दृश्टि से महत्वपूर्ण एक बंदरगाह शहर है। यह ईरानी नौसेना के मुख्य आधार और केंद्र स्थान है। यह बंदर अब्बास ज़िले का सबसे बड़ा शहर व मुख्यालय भी है। 2006 की जनगणना के अनुसार इसकी आबादी 367,508 थी, जिसमें 89,404 परिवार थे।